open-index/open-wikipedia-markdown huggingface dataset:
লাইকেন হাইপারস্পোর্ট

**লাইকেন হাইপারস্পোর্ট** (ইংরেজি: Lykan Hypersport) হচ্ছে লেবাননের সীমিত উৎপাদিত স্পোর্টস কার, যেটি সংযুক্ত আরব আমিরাত ভিত্তিক প্রতিষ্ঠান ডাব্লিউ মোটরস (২০১২ সালে লেবাননে প্রতিষ্ঠিত) কর্তৃক লেবানন, ফ্রান্স এবং ইটালিয়ান প্রকৌশলীদের সহযোগিতায় তৈরী।  এটাই মধ্যপ্রাচ্যের স্থানীয়ভাবে নকশাকৃত প্রথম স্পোর্টস কার।

এ গাড়িটির উৎপাদন পরিকল্পনা মাত্র সাতটি ইউনিটে সীমাবদ্ধ ছিলো।  ২০১৩ সালের ফেব্রুয়ারিতে কাতার মোটর প্রদর্শনীতে লাইকেন হাইপারস্পোর্টের প্রি-প্রোডাকশন সর্ব প্রথম জনসম্মুখে আসে।

## মূল্য ও বিক্রয়
৩.৪ মিলিয়ন মার্কিন ডলার মূল্য নিয়ে লাইকেন হাইপারস্পোর্ট তার উৎপাদনের সময় তৃতীয় সর্বোচ্চ ব্যয়বহুল গাড়ী ছিল। হাইপারস্পোর্ট হচ্ছে রত্নখচিত হেডলাইটের প্রথম গাড়ি; এটিতে ৪২০ টি হীরকের (১৫ ক্যারেট) সঙ্গে টাইটানিয়াম এলইডি ব্লেড ব্যবহার করা হয়েছে; যদিও ক্রেতাদের রুবি, হীরা, হলুদ হীরা, এবং স্যাফায়ারস এর যে কোনোটি পছন্দের উপর ভিত্তি করে গাড়ির হেডলাইট তৈরী করা হয়। গাড়িটি কেন্দ্রীয় কনসোলে একটি হলোগ্রাফিক ডিসপ্লে সিস্টেম ব্যবহার করা হয়েছে এবং এতে ইন্টারেক্টিভ মোশন বৈশিষ্ট্য রয়েছে, সেইসাথে সিটে সোনার স্টিচিং রয়েছে। ২০১১ সালের জুন মাসে আবুধাবী পুলিশ বাহিনী একটি লুয়ান হাইপারস্পোর্ট কিনেছিল।  আবুধাবী পুলিশে মোট সাতটি গাড়ি অন্তর্ভুক্ত করা হয়েছে, যার অর্থ গ্রাহকদের দ্বারা ক্রয়ের জন্য কেবল ছয়টি পাওয়া যায়।

## কর্মদক্ষতা
গিয়ার রেশিও সেটআপের উপর নির্ভর করে নির্মাতারা এর সর্বোচ্চ গতি ৩৯৫ কিমি/ঘন্টা (২৪৫মাইল/ঘন্টা) বলে দাবি করে। গাড়িটি ০ থেকে ১০০ কিমি/ঘন্টা (০-৬২ মাইল/ঘন্টা) গতি উঠতে ২.৯ সেকেন্ড এবং ০-২০০ কিমি/ঘন্টা (০-১২৪ মাইল/ঘন্টা) উঠতে ৯.৬ সেকেন্ড সময় লাগে বলে দাবি করা হয়েছে, যদিও এই দাবির পক্ষে কোনো স্বাধীন পরীক্ষা করা হয়নি।  ২০১৩ সালে দুবাইতে ডব্লিউ মোটরস গাড়ির একটি প্রদর্শনী করেছিল, সেখানে তারা গাড়ির পারফরম্যান্স রেকর্ড করেছে বলে দাবি করেছে।

## গ্যালারি

File:2016-03-01 Geneva Motor Show 0992.JPG|জেনেভা মোটর শো ২০১৬ তে লাইকেন হাইপারস্পোর্ট।
File:Principaute de Monaco april 2014 2014-04-22 00-52.jpg|পশ্চাদদর্শন
File:Lykan HyperSport (17674415112).jpg|অটো সাংহাই ২০১৫ তে লাইকেন হাইপারস্পোর্ট
File:Lykan Hypersport - Abu-Dhabi Police Edition.jpeg|লাইকেন হাইপারস্পোর্ট - ২০১৫ GITEX প্রদর্শনীতে আবু-ধাবি পুলিশ সংস্করণ।


## তথ্যসূত্র

## বহিঃসংযোগ
* ডাব্লিউ মটরস লাইকেন হাইপারস্পোর্ট অফিসিয়াল ওয়েবসাইট

বিষয়শ্রেণী:গাড়ি
বিষয়শ্রেণী:রেসিং কার
বিষয়শ্রেণী:স্পোর্টস কার
বিষয়শ্রেণী:ক্রীড়া গাড়ি
প্রফেসর চ্যালেঞ্জার

**জর্জ এডওয়ার্ড চ্যালেঞ্জার** (ইংরেজি: George Edward Challenger) হচ্ছেন স্যার আর্থার কোনান ডয়েল রচিত একটি ফ্যান্টাসি ও বৈজ্ঞানিক কল্পকাহিনী সিরিজের গল্পসমূহের প্রধান কাল্পনিক চরিত্র। কোনান ডয়েলের আত্ম-নিয়ন্ত্রিত, বিশ্লেষণধর্মী চরিত্র শার্লক হোমসের সম্পূর্ণ বিপরীতধর্মী চরিত্র প্রফেসর চ্যালেঞ্জার হলেন আক্রমণাত্মক, উগ্র স্বভাবের, কর্তৃত্ব প্রতিষ্ঠাকারী ব্যক্তিত্ব।

শার্লক হোমসের মতো প্রফেসর চ্যালেঞ্জার চরিত্রটিও বাস্তব মানুষদের উপর ভিত্তি করে তৈরি করা হয়েছে— এক্ষেত্রে কোনান ডয়েলের বন্ধু পার্সি ফউসেট নামের একজন অনুসন্ধানকারী এবং উইলিয়াম রাদারফোর্ড নামের একজন শারীরতত্ত্বের অধ্যাপক, যিনি এডিনবরা বিশ্ববিদ্যালয়ে কোনান ডয়েলের চিকিৎসাশাস্ত্র অধ্যয়নকালীন সময়ে লেকচার দিতেন।

## তথ্যসূত্র

* Martin Booth, The Doctor, the Detective and Arthur Conan Doyle, 1997, London: Hodder & Stoughton: 
* Daniel Stashower, Teller of Tales: The Life of Arthur Conan Doyle, 1999, New York: Henry Holt and Company: 
* https://www.goodreads.com/series/63333-professor-challenger

## বহিঃসংযোগ
* "The Complete Professor Challenger"
* "দ্য লস্ট ওয়ার্ল্ড"
* "দ্য পয়জন বেল্ট"
* "দ্য ল্যান্ড অব মিস্ট"
* "দ্য ডিসইনটিগ্রেশন মেশিন"
* "When the World Screamed"

বিষয়শ্রেণী:কল্পকাহিনীর চরিত্র
বিষয়শ্রেণী:কাল্পনিক বিজ্ঞানী
বিষয়শ্রেণী:ধারাবাহিক বই
E

**E** (উচ্চারণ: **ই**, ) লাতিন বর্ণমালার ৫ম বর্ণ।

## কম্পিউটিং কোড

: ১ এছাড়াও DOS, উইন্ডোজ, আইএসও-৮৮৫৯ এবং ঔএনকোডিংগুলির ম্যাকিনটোশ পরিবারসহ আসকি ভিত্তিক এনকোডিংগুলির জন্য।

## অন্যান্য উপস্থাপনা

## তথ্যসূত্র

## বহিঃসংযোগ

* 

বিষয়শ্রেণী:আইএসও মৌলিক লাতিন অক্ষর
বিষয়শ্রেণী:স্বরবর্ণ
L

**L** (উচ্চারণ: **এল**) লাতিন বর্ণমালার দ্বাদশ বর্ণ।

## কম্পিউটিং কোড

: ১ 

## অন্যান্য উপস্থাপনা

## তথ্যসূত্র

## বহিঃসংযোগ
* 
* 

বিষয়শ্রেণী:আইএসও মৌলিক লাতিন অক্ষর
বেগম

থাম্ব|মুঘল সম্রাট মুহাম্মদ শাহের স্ত্রী বেগম মালিকা উজ জামানী

**বেগম** (, , , ) মধ্য ও দক্ষিণ এশিয়ায় ব্যবহৃত একটি রাজকীয় ও সম্ভ্রান্ত মহিলা পদবি। এটি বেগ বা বে পদবির স্ত্রীবাচক রূপ; বেগের স্ত্রী বা কন্যা বোঝাতে 'বেগম' ব্যবহৃত হয়ে থাকে; প্রায়শ বেগের মেয়ে বোঝাতে অবশ্য বেগজাদি শব্দটিও ব্যবহৃত হয়। পরবর্তীতে ক্রমশ ক্ষমতা বা উচ্চ সামাজিক অবস্থার সম্মানসূচক পদবি হিসেবে বেগম শব্দটি গৃহীত হয়।

তবে অধুনা দক্ষিণ এশিয়ায়, যথা বাংলাদেশ, ভারত ও পাকিস্তানে বেগম অর্থ আর বেগের স্ত্রী বা কন্যা নির্দেশ করে না যেহেতু শ্রেণী বা বিবাহ নির্বিশেষে যেকোন নারীর নামের আগে বা পরে 'বেগম' পদবি ব্যবহার করা হয়। কখনো কখনো অনেক কৃতি নারীর নামের আগে সম্মানসূচক ভূষণ হিসেবে 'বেগম' শব্দটি ব্যবহৃত হয়। যেমন, বেগম রোকেয়া, বেগম সুফিয়া কামাল, বেগম খালেদা জিয়া,বেগম ফজিলাতুন্নেছা মুজিব,বেগম সুফিয়া কামাল, নূরজাহান বেগম ইত্যাদি।

## উদাহরণ

* যয়নব বেগম
* বেগম হজরত মহল
* মুঘল শাহজাদী জাহানারা বেগম সাহিব এবং রওশনারা বেগম
* বেগম ইনারা আগা খান
* বেগম নুসরাত ভুট্টো
* বেগম খালেদা জিয়া
* ভুপালের বেগম
*বেগম রোকেয়া
*বেগম সুফিয়া কামাল
* বেগম ফজিলাতুন্নেছা মুজিব

## প্রদত্ত নাম

* বেগম কুতুক (জন্ম 1980), তুর্কি অভিনেত্রী
* বেগম তাবাসসুম হাসান (জন্ম 1979) ভারতীয় রাজনীতিবিদ

## পদবি

* মুমতাজ বেগম (অভিনেত্রী) (জন্ম: ১৯২৩), বলিউড অভিনেত্রী
* আমেনা বেগম (জন্ম:) বাংলাদেশী সংসদ সদস্য

## আরও দেখুন
* বেগম (নাম)
* খানম
* খাতুন
* বিবি
* বাংলাদেশের নারী
* বেগমদের যুদ্ধ
* বেগম (সাপ্তাহিক পত্রিকা)

## তথ্যসূত্র


বিষয়শ্রেণী:অভিজাত উপাধি
বিষয়শ্রেণী:নারীদের সামাজিক শিরোনাম
বিষয়শ্রেণী:ভারতীয় পদবি
বিষয়শ্রেণী:পাকিস্তানে পদবি
বিষয়শ্রেণী:ভারতে পদবি
বিষয়শ্রেণী:উপাধি
বিষয়শ্রেণী:মুঘল অভিজাত
জন মিলস

**জন আর্নেস্ট জ্যাকি মিলস** (; জন্ম: ৩ সেপ্টেম্বর, ১৯০৫ - মৃত্যু: ১১ ডিসেম্বর, ১৯৭২) ওতাগোর হ্যামিল্টনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। ১৯৩০ থেকে ১৯৩৩ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ডের প্রতিনিধিত্ব করেছেন **জ্যাকি মিলস** নামে পরিচিত **জন মিলস**। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন তিনি। ফ্রাঙ্ক ওলি’র কাছাকাছি মানের নিউজিল্যান্ডীয় ক্রিকেটার ছিলেন তিনি।

## খেলোয়াড়ী জীবন
১৯২৪-২৫ মৌসুম থেকে ১৯৩৭-৩৮ মৌসুম পর্যন্ত অকল্যান্ডের পক্ষে খেলেছেন জ্যাকি মিলস। সমগ্র খেলোয়াড়ী জীবনে সাত টেস্টে অংশগ্রহণের সুযোগ হয় জন মিলসের। ১৯২৯-৩০ মৌসুমের প্রথম খেলায় অকল্যান্ডের সদস্যরূপে ১৮৫ রান তুলেন। এ ইনিংসটিই তাঁর প্রথম-শ্রেণীর ক্রিকেটে ব্যক্তিগত সর্বোচ্চ সংগ্রহ ছিল। ঐ খেলায় ওতাগোর বিপক্ষে তাঁর দল ইনিংস ব্যবধানে জয় পেয়েছিল। অকল্যান্ডের সর্বমোট ৩৫৬ রানের বিপরীতে তিনি অর্ধেকের বেশি রান ও ওতাগোর দুই ইনিংসের সম্মিলিত সংগ্রহেরও অধিক রান তুলেছিলেন। ১৯২৪-২৫ মৌসুমে অকল্যান্ডের ক্লাব ক্রিকেটে ইডেনের পক্ষে ও বিশ্ববিদ্যালয় দলের বিপক্ষে তিনি ও হেক্টর গিলেস্পি উদ্বোধনী জুটিতে ৪৪১ রান তুলেন।

## আন্তর্জাতিক ক্রিকেট
১৯২৭ ও ১৯৩১ সালে নিউজিল্যান্ড দলের সদস্যরূপে ইংল্যান্ড সফরে যান। প্রত্যেক সফরেই সহস্রাধিক রান তুলেছিলেন তিনি।

২৪ জানুয়ারি, ১৯৩০ তারিখে ইংল্যান্ডের বিপক্ষে টেস্ট অভিষেক ঘটে তাঁর। প্রথম নিউজিল্যান্ডীয় ক্রিকেটার হিসেবে অভিষেকে সেঞ্চুরি করার কীর্তিগাঁথা রচনা করেছেন। ১৯২৯-৩০ মৌসুমে সফরকারী ইংল্যান্ডের বিপক্ষে ওয়েলিংটনের ব্যাসিন রিজার্ভে ১১৭ রান করেছিলেন তিনি। স্টুই ডেম্পস্টারের সাথে প্রথম উইকেট জুটিতে ২৭৬ রানের জুটি গড়েছিলেন। তবে, পরবর্তীতে নয় ইনিংসে মাত্র ১২৪ রান তুলেছিলেন জন মিলস।

## টেস্ট শতক

## ব্যক্তিগত জীবন
জন মিলসের পিতা জর্জ মিলস ১৮৯০ ও ১৯০০-এর দশকে অকল্যান্ডের পক্ষে অল-রাউন্ডার হিসেবে খেলতেন। পরবর্তীতে অকল্যান্ডের ইডেন পার্কে মাঠ কর্মকর্তার দায়িত্ব পালন করেছেন জর্জ মিলস।

১১ ডিসেম্বর, ১৯৭২ তারিখে ৬৭ বছর বয়সে ওয়াইকাতোর হ্যামিল্টনে জন মিলসের দেহাবসান ঘটে।

## তথ্যসূত্র

## আরও দেখুন
* স্টুই ডেম্পস্টার
* অকল্যান্ড ক্রিকেট দল
* নিউজিল্যান্ডীয় টেস্ট ক্রিকেটারদের তালিকা
* টেস্ট ক্রিকেট অভিষেকে শতরান করার তালিকা
* ১৯২৯-৩০ ইংল্যান্ড ক্রিকেট দলের নিউজিল্যান্ড সফর
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯০৫-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:অকল্যান্ডের ক্রিকেটার
বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:ডুনেডিন থেকে আগত ক্রিকেটার
ভারতীয় চারুলিপি

**ভারতীয় [[চারুলিপি]]** শৈল্পিক লিপির ভারতীয় ঐতিহ্য। শিল্পের ধরনটি বিভিন্ন কাজে ব্যবহৃত হয়েছে ২য় শতক খৃষ্টপূর্বাব্দে এর সৃষ্টির পর থেকে, ধর্মীয় গ্রন্থের অনুলিপি এবং মৌলিক যোগাযোগের ধরন সহ।

## ইতিহাস

### প্রাচীন চারুলিপি (২য় শতাব্দী খৃষ্টপূর্বাব্দ থেকে ৬ষ্ঠ শতক খৃষ্টাব্দ)
২য় শতকে শুরু, ইন্ডিক ভাষা স্থানান্তর করা হয় বার্চ গাছের ছালকে লেখার পৃষ্ঠতল হিসাবে ব্যবহার করে। ভারতে স্থানীয়ভাবে বার্চ গাছের ছালকে সংস্কৃতে বলা হত ভোজপত্র - পত্র অর্থাৎ, গাছের পাতা/গাছের ছাল/পাত। পাম পাতা কাগজের বিকল্প হিসাবে ব্যবহার করা হত, ভারতীয় পাণ্ডুলিপির জন্য কাগজ উপলব্ধ হওয়ার পরেও। পাতা সাধারণত ব্যবহার করা হত কারণ তারা কলমে লেখার জন্য একটি ভালো পৃষ্ঠ তৈরী করত, যার উপরে লেখা সুন্দর ও সৃজনশীল হস্তাক্ষর আজ ক্যালিগ্রাফি বা চারুলিপি নামে পরিচিত হয়। পাতাগুলির উভয় দিক ব্যবহার করা হত, এবং সেগুলিকে একে অপরের উপর স্তুপিকৃত করা হত। মানুষ তখন নির্মিত গর্ত পাতার উপর অনুষ্ঠিত হয়, এবং তাদের একসঙ্গে স্ট্রিং দ্বারা, এইভাবে তৈরি প্রথম ভারতীয় পাণ্ডুলিপি, সাধারণ, দক্ষিণ-পূর্ব এশিয়ার এ সময়.

## তথ্যসূত্র

বিষয়শ্রেণী:চারুলিপি
বিষয়শ্রেণী:ভারতীয় সাহিত্য
চেন্নাই বাইপাস

**চেন্নাই বাইপাস** একটি পূর্ণ-নিয়ন্ত্রিত এক্সপ্রেসওয়ে যা চেন্নাইয়ের প্রধান চারটি জাতীয় সড়কের সাথে সংযোগ স্থাপন করে। ৩২ কিলোমিটার দীর্ঘ এই সড়কটি পার্বারংলথুরে জাতীয় সড়ক ৪৫  থেকে মাদুরাভয়াল হয়ে মাধাভারামে জাতীয় সড়ক ৫-এর মাধ্যে সংযোগ ঘটায়। এক্সপ্রেসওয়েটি নির্মাণে খরচ ₹৪,০৫০ মিলিয়ন। পরিবহন যানবাহন, শহর দখল করার জন্য জাতীয় সড়ক উন্নয়ন প্রকল্পের অংশ হিসাবে নির্মিত। এই এক্সপ্রেসওয়ে এনএইচ ৪৫, এনএইচ ৪, এনএইচ ২০৫ এবং এনএইচ ৫ এর সাথে সংযোগ স্থাপন করে। এই এক্সপ্রেসওয়ে এখন চেন্নাই বৃত্তাকার পরিবহন করিডোরের একটি অংশ গঠন করে।
## পর্যায়
### পর্যায় ১
প্রথম পর্যায়ে ১৯ কিলোমিটার (১২ মাইল) ছয় লেনের সড়কটি মাদুরভয়লে গ্র্যান্ড সাউথ ট্রাঙ্ক রোড (এনএ ৪৫) থেকে  পারুনগ্লাথর পর্যন্ত নিয়ন্ত্রিত বহির্ভুত প্রবেশ পথ চেন্নাই-বেঙ্গালোরের এনএইচ ৪-তে। একটি ৩-টিয়ার ট্রাম্পেট ইন্টারচেঞ্জ এছাড়াও ইরম্বালিয়ুরে সড়কটি শুরুর স্থান নির্মিত হয়েছে। এটি উদ্বোধন করা হয়েছিল এপ্রিল ২০০৮ সালে।
### পর্যায় ২
দ্বিতীয় ধাপে মাদুরভওল'য়ে চেন্নাই-কলকাতা এনএইচ-৫ থেকে  মাধবারাম পর্যন্ত ১৩ কিলোমিটার (৮.১ মাইল) বাইপাস প্রসারিত করা হয়েছে এবং এটি চারটি লেনে নির্মাণ করা হয়েছে। এটি ২-ইন্টারচেঞ্জ  অন্তর্ভুক্ত মাদুরওয়াল জংশনে একটি ক্লোভার-লেফ গ্রেড বিভাজক এবং মাধোপরাম'য়ে একটি ট্রাম্পেট বিনিময় রয়েছে, যেখানে বাইপাস দ্বিতীয় পর্যায় শেষ হয়।
### উড়াল সড়ক
একটি ৩.২ কিলোমিটার (২.০ মাইল) ছয়টি লেনের উড়াল করিডোর দ্বিতীয় পর্যায়ের অংশ হিসাবে বর্তমানে সঞ্চালিত হচ্ছে। সড়কটি আম্বাত্তুর শিল্প এলাকার মধ্য দিয়ে আগ্রসর হয়েছে। এই উরাল সড়কটি চেন্নাই-জলোপরে রেলওয়ে লাইনটি অতিক্রম করে রোড ওভার ব্রিজ (রোব) দিয়ে শেষ হয়। ₹১,০০০ মিলিয়ন টাকা খরচ করে জুন ২০০৯ সালে এলিভেটেড করিডোরটি সম্পূর্ণ হয়েছে।

## ইন্টারচেঞ্জেস

*  ইরম্বালিয়ুরে আবস্থিত একটি ৩-স্তর বিশিষ্ট বিনিময় (ইন্টারচেঞ্জেস), যা এনএইচ-৪৫ এ সংযুক্ত। এই জায়গা থেকে চেন্নাই বাইপাস শুরু হয়।
*  মাদুরভভালয়ে অবস্থিত ক্লোভারলেফ ইন্টারচেঞ্জ। এটি চেন্নাই বন্দর-মাদুরওয়াল এক্সপ্রেসওয়ে এবং প্রস্তাবিত মাদুরওয়াল-শ্রীপেরাম্বুদুর শুকনো বন্দর এক্সপ্রেসওয়েকে সংযুক্ত করারে।  
*  মাধবরামে অবস্থিত একটি ত্রিমুখী বিনিময় (ইন্টারচেঞ্জেস)। 
## ছবি

Image:Porur Lake and flyover.jpg|পোরুর ফ্লাইওভার চেন্নাই বাইপাসের প্রথম পর্যায়ের অংশ, যা পোরুর হ্রদ-এর মধ্য দিয়ে প্রবাহিত হয়।
Image:West Chennai aerial 3.jpg|এক্সপ্রেসওয়েটি চেন্নাইয়ের উপকণ্ঠ বা উপনগর এলাকা অতিক্রম করে। 

## তথ্যসূত্র

বিষয়শ্রেণী:চেন্নাইয়ের পরিবহন ব্যবস্থা
আইমাছড়া ইউনিয়ন

**আইমাছড়া** বাংলাদেশের রাঙ্গামাটি জেলার অন্তর্গত বরকল উপজেলার একটি ইউনিয়ন।

## আয়তন
আইমাছড়া ইউনিয়নের আয়তন ৩৪,৪২০ একর (১৩৯.২৯ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৭,৫৩৯জন। এর মধ্যে ৬,৩৮৬জন বৌদ্ধ, ১,০৯৫জন মুসলিম, ৫৬জন হিন্দু, ২জন খ্রিস্টান ।

নৃতাত্ত্বিকভাবে ১,৩৭৬ জন বাঙালি, ৬,১৩৭ জন চাকমা, ৬ জন‌ মারমা, ৪ জন তঞ্চঙ্গ্যা ও ১৬ জন অন্যান্য।

## অবস্থান ও সীমানা
বরকল উপজেলার দক্ষিণ-পূর্বাংশে আইমাছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে ভূষণছড়া ইউনিয়ন; পশ্চিমে কর্ণফুলী নদী, ভূষণছড়া ইউনিয়ন ও বরকল ইউনিয়ন; দক্ষিণে জুরাছড়ি উপজেলার বনযোগীছড়া ইউনিয়ন ও জুরাছড়ি ইউনিয়ন এবং পূর্বে জুরাছড়ি উপজেলার দুমদুম্যা ইউনিয়ন ও ভারতের মিজোরাম প্রদেশ অবস্থিত।

## প্রশাসনিক কাঠামো
আইমাছড়া ইউনিয়ন বরকল উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বরকল থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৬টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:

## শিক্ষা ব্যবস্থা
আইমাছড়া ইউনিয়নের সাক্ষরতার হার ৩৩.৫১%। এ ইউনিয়নে ২টি নিম্ন মাধ্যমিক বিদ্যালয় ও ১০টি প্রাথমিক বিদ্যালয় রয়েছে।

## শিক্ষা প্রতিষ্ঠান
বরকল বালিকা উচ্চ বিদ্যালয়
;নিম্ন মাধ্যমিক বিদ্যালয়
* কলাবুনিয়া নিম্ন মাধ্যমিক বিদ্যালয়
* ঠেগা আন্দারমানিক নিম্ন মাধ্যমিক বিদ্যালয়

;প্রাথমিক বিদ্যালয়
* কালাপুনাছড়া সরকারি প্রাথমিক বিদ্যালয়
* চিমিত্যা মহাজন পাড়া সরকারি প্রাথমিক বিদ্যালয়
* জগন্নাথছড়া সরকারি প্রাথমিক বিদ্যালয়
* ঠেগা আন্দারমানিক সরকারি প্রাথমিক বিদ্যালয়
* ঠেগা করল্যাছড়ি সরকারি প্রাথমিক বিদ্যালয়
* ঠেগা ঝরঝরিছড়া সরকারি প্রাথমিক বিদ্যালয়
* নিকসেন্দ্রা সরকারি প্রাথমিক বিদ্যালয়
* বগাছড়ি সরকারি প্রাথমিক বিদ্যালয়
* সাইচাল আইমাছড়া সরকারি প্রাথমিক বিদ্যালয়
* সাইচাল সরকারি প্রাথমিক বিদ্যালয়

## যোগাযোগ ব্যবস্থা
ভারত সীমান্তবর্তী আইমাছড়া ইউনিয়নে যোগাযোগের একমাত্র মাধ্যম নৌপথ।

## খাল ও নদী
আইমাছড়া ইউনিয়নের পশ্চিম সীমান্ত দিয়ে প্রবাহিত হচ্ছে কর্ণফুলী নদী।

## হাট-বাজার
আইমাছড়া ইউনিয়নের প্রধান হাট-বাজার হল কলাবুনিয়া বাজার।

## দর্শনীয় স্থান
* কর্ণফুলী নদী

## জনপ্রতিনিধি
* বর্তমান চেয়ারম্যান: অমর কুমার চাকমা

## আরও দেখুন
* বরকল উপজেলা
* বরকল থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:বরকল উপজেলার ইউনিয়ন
বাঙালি বিউটি

**বাঙালি বিউটি** রাহশান নূর রচিত ও পরিচালিত একটি বাংলাদেশী পিরিয়ড প্রণয়ধর্মী হাস্যরসাত্মক নাট্য চলচ্চিত্র। এতে নূরকে রেডিও ডিজে এবং মুমতাহিনা টয়াকে মেডিকেল ছাত্রী হিসেবে দেখা যায়, যারা ১৯৭৫ সালে&nbsp;ঢাকায় রাজনৈতিক অচলাবস্থার সময় প্রেমে পড়েন। এটি নূর ও টয়া দুজনেরই অভিনীত প্রথম চলচ্চিত্র।

## কাহিনী
১৯৭৫ সালে ঢাকায়, ময়না ইফতেখার (মুমতাহিনা টয়া) ডাক্তারির ছাত্রী হিসেবে পড়াশুনাকে গুরুত্বের সাথে গ্রহণ করে। বই এবং চলচ্চিত্র তার একমাত্র অবসর ব্যয় করার সঙ্গী ও সোফিয়া লরেনকে সে আইডল হিসেবে গ্রহণ করে। একদিন তার বাবা ব্রিগেডিয়ার জেনারেল কে. এম ইফতেখার (পীযূষ বন্দ্যোপাধ্যায়) তার এক বন্ধুর সাথে কথোপকথনের সময় ময়নার সাথে দেখা করার জন্য তাঁদের বাড়িতে আমন্ত্রণ জানায়। সাক্ষাত করার পর, নাদিম (কাজী আসিফ রহমান), নাদিমের পরিবার, ইফতেখার ও তার স্ত্রী মোশফিকা (নাইলা আজাদ) নাদিমের সাথে ময়নার বিয়ের ব্যবস্থা করতে সম্মত হয়। ময়নাও বাবা-মার কথামত এই প্রস্তাবে রাজি হয়।

## অভিনয়
* রাহশান নূর - আফজাল খান
* মুমতাহিনা টয়া - ময়না ইফতেখার
* পীযূষ বন্দ্যোপাধ্যায় - কে এম ইফতেখার (ময়নার বাবা)
* নাইলা আজাদ - মুশফিকা ইফতেখার (ময়নার মা)
* ফখরুল বাশার মাসুম - সিরাজ হায়দার খান
* নাজিবা বাশার - তুশি (ময়নার চাচাত বোন)
* জি এম শহিদুল আলম - মুজাক্কির
* কাজী আসিফ রহমান - নাদিম (ময়না বাগদত্ত)
* সারা আলম - মিতা রহমান
* আশফিক রিজওয়ান - রাফায়েল আখতার

## নির্মাণ
চলচ্চিত্রটির চিত্রায়ন হয় বাংলাদেশের উত্তরা, বাংলাদেশ বেতারের পুরনো অফিস, শাহবাগ, বনানী, পুরানা পল্টনের বিভিন্ন স্থানে।

## মুক্তি
শুরুতে ২০১৮ সালের ৯ ফেব্রুয়ারি বাংলাদেশে মুক্তির দিন নির্ধারণ করা হয়, কিন্তু চলচ্চিত্রটি প্রচার নিষিদ্ধ করে বাংলাদেশ চলচ্চিত্র সেন্সর বোর্ড। যাইহোক, ১৬ ফেব্রুয়ারি ২০১৮ তে মার্কিন যুক্তরাষ্ট্রে ১২টি প্রেক্ষাগৃহে চলচ্চিত্রটি মুক্তি পায় এবং এটির চিত্রনাট্য, দিকনির্দেশনা, সংগীত, এবং শীর্ষ অভিনেতাদের অভিনয় প্রশংসিত হয় এবং এখন পর্যন্ত এটি যুক্তরাষ্ট্রে বক্স অফিসে সর্বকালের সর্বাধিক উপার্জনকারী বাংলা ভাষার চলচ্চিত্র। ২০১৮ সালের জুন মাসে বাংলাদেশ আপীল বোর্ড সিন্সর বোর্ডের নিষেধাজ্ঞা প্রত্যাহার করে নেয় এবং ২০১৮ সালের ২০ জুলাই চলচ্চিত্রটির দুটি প্রেক্ষাগৃহে মুক্তি পায়। ছবিটি সেপ্টেম্বর মাসে *মানজালা মেই নু* নামে চীনে তিন হাজার প্রেক্ষাগৃহে মুক্তি পায়।

## তথ্যসূত্র

## বহিঃসংযোগ

* 

বিষয়শ্রেণী:২০১৮-এর চলচ্চিত্র
বিষয়শ্রেণী:২০১০-এর দশকের প্রণয়ধর্মী নাট্য চলচ্চিত্র
বিষয়শ্রেণী:২০১০-এর দশকের হাস্যরসাত্মক নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:বাংলাদেশী হাস্যরসাত্মক নাট্য চলচ্চিত্র
বিষয়শ্রেণী:জাজ মাল্টিমিডিয়া'র চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
কুচিয়াকোল

**কুচিয়াকোল** ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর মহকুমার একটি গ্রাম ও পঞ্চায়েত এলাকা ।

## ইতিহাস
### মল্লরাজবংশের শাসনাধীনে
অতীতে কুচিয়াকোল জমিদারি মল্লভূম (বর্তমানে বিষ্ণুপুর) রাজাদের শাসনাধীন ছিল। রাজা চৈতন্য সিংহ দেব এর দ্বিতীয় পুত্র নিমাই সিংহ দেব কুচিয়াকোল জমিদারির পত্তন করেন। রাজা নিমাই সিংহ দেব সংস্কৃত, গানবাজনা, শিল্প ও সংস্কৃতিতে নিজের অনবদ্য কৃতিত্বের পরিচয় রাখেন।
### রাধাবল্লভ সিংহ দেব
রাজা নিমাই সিংহ দেবের পৌত্র ও রাজা বীর সিংহ দেবের পুত্র রাজা রাধাবল্লভ সিংহ দেব ছিলেন এই বংশের সবচেয়ে খ্যাতিমান রাজা। রাজা রাধাবল্লভ দেব মাত্র ১৬ বছর বয়সে শাসন ভার গ্রহণ করেন। তার শাসনকালের ইতিহাস হল সুশানের ইতিহাস। ১৮৬২ খ্রীষ্টাব্দে তিনি কুচিয়াকোল রাধাবল্লভ ইনস্টিটিউশন নামে একটি উচ্চ বিদ্যালয় প্রতিষ্ঠা করেন। এছাড়াও তিনি নারীশিক্ষাতেও বিশেষ আগ্রহী ছিলেন। ১৮৭৭ এর ১লা জানুয়ারি তাকে দিল্লী রাজ দরবার থেকে 'রায় বাহাদুর' খেতাব দেওয়া হয়।
### বংশপঞ্জি
 রাজা নিমাই সিংহ দেব (১৭৫২-১৮৩২)(শাসনকাল ১৮০৬-১৮৩২)
 রাজা বীর সিংহ দেব (১৭৮২-১৮৪১) (শাসনকাল-১৮৩২-১৮৪১)
 রায় বাহাদুর রাধাবল্লভ সিংহ দেব (১৮২৫-?)
 রাজা যোগেন্দ্রনাথ সিংহ দেব
 রাজা বসন্ত কুমার সিংহ দেব
## তথ্যসূত্র

বিষয়শ্রেণী:বাঁকুড়া জেলার গ্রাম
ভেলোর বিমানবন্দর

**ভেলোর বিমানবন্দর** (আইসিএও: ভিওভিআর)  ভারতের তামিলনাড়ু রাজ্যের  ভেলোর শহরে অবস্থিত। এটি চেন্নাই, কোয়েম্বাটোর, তিরুচিরাপ্পল্লী, মাদুরাই, তুতিকরিণ, হোসুর এবং সালেম বিমানবন্দরের পরে তামিলনাড়ুর আটতম ব্যস্ততম বিমানবন্দর।

বিমানবন্দরটি ৫১.৫ একর এলাকায় ছড়িয়ে রয়েছে। এটি মাদ্রাজ ফাণ্ডিং ক্লাবের প্রশিক্ষণপ্রাপ্ত পাইলটদের দ্বারা নিয়মিত ফ্লাইট পরিচালনা করার জন্য জুলাই ২০০৬ সালে ভারতীয় বিমানবন্দর কর্তৃপক্ষ  এয়ারপোর্ট অ্যাক্টিভেশন প্রোগ্রামের একটি অংশ হিসেবে পুনরায় সক্রিয় হয়ে ওঠে, যার কার্যক্রম চেন্নাই বিমানবন্দরে নির্ধারিত বিমান চলাচল বৃদ্ধিতে সীমিত ছিল।  মার্চ ২০১১ সালে ক্লাবটি তার প্রশিক্ষণ কার্যক্রম বন্ধ করে দেয়।  তামিলনাড়ু সরকার বিমানবন্দর কর্তৃপক্ষের সহযোগিতায় একটি বৈমানিক প্রশিক্ষণ ইনস্টিটিউট এবং পাইলট একাডেমী স্থাপনের পরিকল্পনা করছে বিমানবন্দরটিতে। 

## তথ্যসূত্র

## বহিঃসংযোগ

বিষয়শ্রেণী:তামিলনাড়ুর বিমানবন্দর
একুশে সাহিত্য পুরস্কার

**একুশে সাহিত্য পুরস্কার** চট্টগ্রাম সিটি কর্পোরেশন কর্তৃক প্রবর্তিত বাৎসরিক একুশে স্মারক সম্মাননা পদক ও একুশে সাহিত্য পুরস্কারের অংশ। বাংলা সাহিত্যের বিভিন্ন শাখায় জাতীয় পর্যায়ে নির্দিষ্ট অবদানের স্বীকৃতি প্রদানের উদ্দেশ্যে ২০১৪ সাল থেকে প্রতিবছরের ফেব্রুয়ারি মাসে এই পুরস্কার প্রদান করা হয়।

## পদক
প্রত্যেক পদকপ্রাপ্তকে একটি মানসন্মত পদক, একটি সম্মাননা স্মারক এবং পুরস্কারের অর্থমূল্য প্রদান করা হয়ে থাকে।

## বছর অনুযায়ী পুরস্কারপ্রাপ্তদের তালিকা
### ২০১৪
২০১৪ সালে সাহিত্যের বিভিন্ন ক্ষেত্রে অবদানের জন্য ৫ জনকে পুরস্কার ও সংবর্ধনা প্রদান করা হয়।

### ২০১৫
২০১৫ সালে সাহিত্যের বিভিন্ন ক্ষেত্রে অবদানের জন্য ৫ জনকে পুরস্কার ও সংবর্ধনা প্রদান করা হয়।

### ২০১৬
ফেব্রুয়ারি ২০১৬ সালে চট্টগ্রাম নগরির মুসলিম ইনস্টিটিউট হল প্রাঙ্গণে চট্টগ্রাম সিটি কর্পোরেশনের বইমেলার সাহিত্যের বিভিন্ন ক্ষেত্রে অবদানের জন্য ৬ জনকে পুরস্কার ও সংবর্ধনা প্রদান করা হয়।

### ২০১৭
২০১৬ সালের ফেব্রুয়ারি মাসে চট্টগ্রাম নগরির মুসলিম ইনস্টিটিউট হল প্রাঙ্গণে চট্টগ্রাম সিটি কর্পোরেশনের বইমেলার সাহিত্যের বিভিন্ন ক্ষেত্রে অবদানের জন্য ৬ জনকে পুরস্কার ও সংবর্ধনা প্রদান করা হয়।

### ২০১৮
২০১৮ সালের ২৫ ফেব্রুয়ারি ৩ জনকে পুরস্কার ও সংবর্ধনা প্রদান করা হয়।

### ২০১৯
২০১৯ সালের ২১ ফেব্রুয়ারি, চট্টগ্রাম নগরির এম এ আজিজ স্টেডিয়ামের জিমনেসিয়াম চত্বরে সাহিত্যের বিভিন্ন ক্ষেত্রে অবদানের জন্য ৪ জনকে পুরস্কার ও সংবর্ধনা প্রদান করা হয়।

### ২০২০
২০২০ সালের ২১ ফেব্রুয়ারি, চট্টগ্রাম নগরির এম এ আজিজ স্টেডিয়ামের জিমনেসিয়াম চত্বরে সাহিত্যের বিভিন্ন ক্ষেত্রে অবদানের জন্য ৪ জনকে পুরস্কার ও সংবর্ধনা প্রদান করা হয়।

### ২০২৩
২০২৩ সালের ২১ ফেব্রুয়ারি, চট্টগ্রাম নগরির এম এ আজিজ স্টেডিয়ামের জিমনেসিয়াম চত্বরে সাহিত্যের বিভিন্ন ক্ষেত্রে অবদানের জন্য ৬ জনকে পুরস্কার ও সংবর্ধনা প্রদান করা হয়।

### ২০২৪
২০২৪ সালের ২৩ ফেব্রুয়ারি, চট্টগ্রাম নগরির সিআরবির শিরীষতলায় চসিক আয়োজিত অমর একুশে বইমেলা মঞ্চে আনুষ্ঠানিকভাবে পদক ও পুরস্কার তুলে দেওয়া হয়।

### ২০২৫
২০২৫ সালের ২১ ফেব্রুয়ারি, চট্টগ্রাম নগরীর এম এ আজিজ স্টেডিয়ামের জিমনেসিয়াম চত্বরে সাহিত্যের বিভিন্ন ক্ষেত্রে অবদানের জন্য ৬ জনকে পুরস্কার ও সংবর্ধনা প্রদান করা হয়।

## আরও দেখুন
* একুশে স্মারক সম্মাননা পদক
* চট্টগ্রাম সিটি কর্পোরেশন

## তথ্যসূত্র

বিষয়শ্রেণী:বাংলাদেশী সাহিত্য পুরস্কার

বিষয়শ্রেণী:২০১৪-এ প্রতিষ্ঠিত
বিষয়শ্রেণী:বাংলা সাহিত্য পুরস্কার
বিষয়শ্রেণী:চট্টগ্রাম
বিষয়শ্রেণী:২০১৪-এ বাংলাদেশে প্রতিষ্ঠিত
টাপি ওয়েন-স্মিথ

**হ্যারল্ড জিওফ্রে ওয়েন টাপি ওয়েন-স্মিথ** (; জন্ম: ১৮ ফেব্রুয়ারি, ১৯০৯ - মৃত্যু: ২৮ ফেব্রুয়ারি, ১৯৯০) কেপ টাউনের রন্দেবশ এলাকায় জন্মগ্রহণকারী খ্যাতিমান দক্ষিণ আফ্রিকান আন্তর্জাতিক ক্রিকেট তারকা ছিলেন। ১৯২৯ সালে দক্ষিণ আফ্রিকা ক্রিকেট দলের পক্ষে স্বল্পকালীন সময়ের জন্য অংশগ্রহণ করেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। এছাড়াও, ইংরেজ প্রথম-শ্রেণীর কাউন্টি ক্রিকেটে মিডলসেক্স, অক্সফোর্ড বিশ্ববিদ্যালয় ও মেরিলেবোন ক্রিকেট ক্লাবের পক্ষে খেলার সুযোগ হয় তার। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন **টাপি ওয়েন-স্মিথ**।

দক্ষিণ আফ্রিকার পক্ষে ক্রিকেট খেলার পাশাপাশি ইংল্যান্ড রাগবি ইউনিয়ন দলের অধিনায়কত্ব করেছেন।

## আন্তর্জাতিক ক্রিকেট
১৯২৯ সালে দক্ষিণ আফ্রিকার সদস্যরূপে ৫ টেস্টে অংশগ্রহণের সুযোগ হয় তার। সবগুলোই সফরকারী ইংল্যান্ড দলের বিপক্ষে ছিল। ১৫ জুন, ১৯২৯ তারিখে ইংল্যান্ডের বিপক্ষে টেস্ট অভিষেক ঘটে টাপি ওয়েন-স্মিথের।

১৯৩০ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি।

## রাগবি ইউনিয়নে অংশগ্রহণ
১৯৩৪ থেকে ১৯৩৭ সময়কালে ১০বার ইংল্যান্ডের পক্ষে রাগবি ইউনিয়নে অংশ নেন। তন্মধ্যে, ১৯৩৭ সালে অনুষ্ঠিত হোম নেশন্স চ্যাম্পিয়নশীপে দলের অধিনায়কত্ব করেন। ফলে, ইংল্যান্ডের পক্ষে তিন খেলায় নেতৃত্ব দিয়েছেন টাপি ওয়েন-স্মিথ। ফুল ব্যাক এলাকায় চমকপ্রদভাবে আক্রমণ পরিচালনা করতেন। এছাড়াও, ইংল্যান্ডে বিশ্ববিদ্যালয়ে থাকাকালীন মুষ্টিযুদ্ধ ও অ্যাথলেটিক্সে অংশ নিয়ে পদক পেয়েছেন।

## চিকিৎসা কর্ম
রোডস বৃত্তি নিয়ে অক্সফোর্ডের মাগদালেন কলেজে চিকিৎসাশাস্ত্র অধ্যয়ন করেন ওয়েন-স্মিথ। এরপর সেন্ট মেরি হসপিটাল মেডিক্যাল স্কুলে চিকিৎসক হিসেবে কাজ করেন। অক্সফোর্ডে অবস্থানকালে রাগবি ও ক্রিকেট খেলা চালিয়ে যেতে থাকেন।

ডিগ্রি লাভের পর জন্মভূমি দক্ষিণ আফ্রিকায় ফিরে যান। সেখানে দীর্ঘদিন বিশেষ করে নিজ এলাকা রন্দেবশে চিকিৎসা কর্ম চালিয়ে যান।

## ব্যক্তিগত জীবন
রন্দেবশ এলাকায় অবস্থিত ডিওসেসান কলেজে অধ্যয়ন করেন। এরপর কেপটাউন বিশ্ববিদ্যালয়ে ভর্তি হন। সর্ব-ক্রীড়ায় পারদর্শীতা দেখিয়েছেন টাপি ওয়েন-স্মিথ। বিদ্যালয় ও বিশ্ববিদ্যালয়ের পর্যায়ের ক্রিকেট ও রাগবি খেলায় অংশগ্রহণ করেন। এছাড়াও অন্যান্য ক্রীড়াতেও অংশগ্রহণ ছিল তার।

ব্যক্তিগত জীবনে বিবাহিত টাপি ওয়েন-স্মিথের সংসারে মাইকেল ওয়েন-স্মিথ নামীয় পুত্রসন্তান দক্ষিণ আফ্রিকার বিশিষ্ট সাংবাদিক। তিনি ২০০৭ থেকে ২০১০ সাল পর্যন্ত ক্রিকেট সাউথ আফ্রিকার গণমাধ্যম ব্যবস্থাপক হিসেবে কাজ করেছেন।

২৮ ফেব্রুয়ারি, ১৯৯০ তারিখে ৮১ বছর বয়সে কেপ প্রদেশের রোজব্যাংক এলাকায় টাপি ওয়েন-স্মিথের দেহাবসান ঘটে।

## তথ্যসূত্র

## আরও দেখুন
* স্যান্ডি বেল
* এ. এন. হর্নবি
* উইজডেন বর্ষসেরা ক্রিকেটার
* দক্ষিণ আফ্রিকান টেস্ট ক্রিকেটারদের তালিকা
* ক্রিকেট ও রাগবি ইউনিয়ন খেলোয়াড়দের তালিকা

## বহিঃসংযোগ
* 
* 
*টাপি ওয়েন-স্মিথের রাগবি খেলার পরিসংখ্যান

বিষয়শ্রেণী:১৯০৯-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:অক্সফোর্ড বিশ্ববিদ্যালয়ের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:জেন্টলম্যানের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:এইচ. ডি. জি. লেভেসন গাওয়ার একাদশের ক্রিকেটার
বিষয়শ্রেণী:দক্ষিণ আফ্রিকান রাগবি ইউনিয়ন খেলোয়াড়
বেগম (নাম)

**বেগম** হল একটি নারী উপাধি যা মির্জা পরিবারের মেয়েরা বংশানুক্রমে ব্যবহার করে। এছাড়া এটি বেগের স্ত্রী বা কন্যার প্রদত্ত নাম বা প্রথম নাম এবং উপাধি বা শেষ নাম হিসেবে ব্যবহৃত হয়। 

## প্রদত্ত নাম

## উপাধি
* আমিনা বেগম (বাংলাদেশী রাজনীতিবিদ)
* ফাতিমা বেগম

## উপন্যাস

## স্থান
* বেগমগঞ্জ, বাংলাদেশ - বাংলাদেশের নোয়াখালী জেলার একটি উপজেলা।
* বেগমঞ্জ, ভারত - ভারতের মধ্য প্রদেশ রাজ্যের রায়সেন  জেলার একটি শহর।

## আরও দেখুন
* বেগম (উপাধি)
* মির্জা
* খানম
* বেগ
* বেগজাদি

বিষয়শ্রেণী:প্রদত্ত নাম
ক্রিস কুপার

**ক্রিস্টোফার ওয়ালটন কুপার** (; জন্ম: ৯ জুলাই ১৯৫১) হলেন একজন মার্কিন চলচ্চিত্র অভিনেতা। তিনি ১৯৮০-এর দশকের শেষের দিকে জনপ্রিয়তা লাভ করেন। তিনি বেশ কয়েকটি মূলধারার হলিউড চলচ্চিত্রে পার্শ্ব ভূমিকায় অভিনয় করেন, তন্মধ্যে উল্লেখযোগ্য হল নাট্যধর্মী *[[অ্যামেরিকান বিউটি (১৯৯৯-এর চলচ্চিত্র)|আমেরিকান বিউটি]]* (১৯৯৯), নাসার প্রকৌশলীর জীবনীমূলক *[[অক্টোবর স্কাই]]* (১৯৯৯), মারপিঠধর্মী গোয়েন্দা চলচ্চিত্র *[[দ্য বর্ন আইডেন্টিটি]]* (২০০২), জীবনীমূলক ক্রীড়াধর্মী চলচ্চিত্র *সিবিস্কুট* (২০০৩), ট্রুম্যান ক্যাপোটের জীবনীমূলক চলচ্চিত্র *[[ক্যাপোট (চলচ্চিত্র)|ক্যাপোট]]* (২০০৫), ভূ-রাজনৈতিক থ্রিলার *[[সিরিয়ানা]]* (২০০৫), মারপিঠধর্মী থ্রিলার *দ্য কিংডম* (২০০৭), অপরাধ নাট্যধর্মী *দ্য টাউন* (২০১০), এবং সঙ্গীতধর্মী হাস্যরসাত্মক *দ্য মাপেটস* (২০১১)। তিনি বহুল প্রশংসিত *লোনসাম ডাভ* মিনি ধারাবাহিকে শেরিফ জুলাই জনসন চরিত্রে অভিনয় করেন।

কুপার ২০০২ সালের *[[অ্যাডাপ্টেশন.]]* চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। তিনি ঐতিহাসিক ও রাজনৈতিক থ্রিলারধর্মী *ব্রিচ* (২০০৭) চলচ্চিত্রে শ্রেষ্ঠাংশে অভিনয় করেন। এতে তাকে এফবিআই প্রতিনিধি ও বিশ্বাসঘাতক রবার্ট হ্যানসেন চরিত্রে দেখা যায়। তিনি ২০১২ সালে রাজনৈতিক থ্রিলারধর্মী *দ্য কোম্পানি ইউ কিপ* ছবিতে ড্যানিয়েল স্লোয়ান ও ২০১৪ সালে *[[দি অ্যামেজিং স্পাইডার-ম্যান ২]]* ছবিতে সুপারভিলেন নরমান অসবর্ন চরিত্রে অভিনয় করেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মিজুরির অভিনেতা
বিষয়শ্রেণী:মিজুরি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:মার্কিন কণ্ঠাভিনেতা
বিষয়শ্রেণী:অডিওবই পাঠক
মীর মোস্তাক আহমেদ রবি

**বীর মুক্তিযোদ্ধা মীর মোস্তাক আহমেদ রবি** (জন্ম: ২১ জানুয়ারি, ১৯৫৪) হলেন বাংলাদেশের সাতক্ষীরা-২ আসনের সাবেক সংসদ সদস্য। তিনি দশম ও একাদশ জাতীয় সংসদ নির্বাচনে সাতক্ষীরা-২ আসনে সংসদ সদস্য নির্বাচিত হয়েছিলেন।

## ব্যক্তিগত জীবন
মীর মোস্তাক আহমেদ রবির জন্ম ২১ জানুয়ারি ১৯৫৪ সালে সাতক্ষীরা জেলায়। এবং রবির পৈতৃক বাড়ি সাতক্ষীরা জেলার সাতক্ষীরা সদর উপজেলার মুনজিতপুর গ্রামে অবস্থিত।

## রাজনৈতিক জীবন
মীর মোস্তাক আহমেদ রবি একজন বীর মুক্তিযোদ্ধা। তিনি সাতক্ষীরা-২ আসন থেকে দুইবার সংসদ সদস্য নির্বাচিত হয়েছেন। বর্তমানে তিনি সাতক্ষীরা জেলা আওয়ামী লীগের সহ-সভাপতির দায়িত্ব পালন করছেন। তিনি এমপি থাকাকালীন তার বিরুদ্ধে তার এলাকার বিভিন্ন স্কুল কলেজের নিয়োগ নিয়ে বাণিজ্য করার অভিযোগ আছে। সাতক্ষীরা সদরের বৈকারী ইউনিয়নে তার নামে বীর মুক্তিযোদ্ধা মীর মোস্তাক আহমেদ রবি আদর্শ কলেজ আছে। সাতক্ষীরা জেলা আওয়ামী লীগের সভাপতি আলহাজ্ব এ কে ফজলুল হকের অসুস্থতার কারণে তিনি কিছু দিন সাতক্ষীরা জেলা আওয়ামী লীগের ভারপ্রাপ্ত সভাপতির দায়িত্ব পালন করেছিলেন।

## তথ্যসূত্র

## বহিঃসংযোগ
* ১১ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:সাতক্ষীরা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:সাতক্ষীরার ব্যক্তি
বিষয়শ্রেণী:খুলনা বিভাগের রাজনীতিবিদ
আ. ফ. ম. রুহুল হক

**আ. ফ. ম. রুহুল হক** (জন্ম: ১১ ফেব্রুয়ারি ১৯৪৪) হলেন একজন বাংলাদেশী রাজনীতিবিদ। তিনি সাতক্ষীরা-৩ আসনের সাবেক সংসদ সদস্য। তিনি ২০০৮ সালে প্রথম বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও শিক্ষাজীবন
রুহুল হক ১৯৪৪ সালের ১১ ফেব্রুয়ারি সাতক্ষীরা জেলার কালীগঞ্জ উপজেলার পশ্চিম নলতা গ্রামে জন্মগ্রহণ করেন। তার পিতার নাম নাজির আহমেদ এবং মায়ের নাম আছিয়া খাতুন।

তিনি ১৯৫৯ সালে নলতা উচ্চ বিদ্যালয় থেকে মাধ্যমিক এবং ১৯৬১ সালে নটর ডেম কলেজ থেকে উচ্চমাধ্যমিক শিক্ষা সম্পন্ন করেন। ১৯৬৮ সালে তিনি ঢাকা মেডিকেল কলেজ থেকে এমবিবিএস ডিগ্রি অর্জন করেন। পরবর্তীতে তিনি লন্ডনের রয়েল কলেজ অব সার্জনস থেকে এফআরসিএস এবং মার্কিন যুক্তরাষ্ট্রের ইন্টারন্যাশনাল কলেজ অব সার্জনস থেকে এফআইসিএস ডিগ্রি লাভ করেন।

## রাজনৈতিক জীবন
রুহুল হক স্বাধীনতা চিকিৎসক পরিষদের সাবেক সভাপতি। তিনি বাংলাদেশ আওয়ামী লীগের উপদেষ্টা মন্ডলীর সদস্য।

তিনি বাংলাদেশ সরকারের স্বাস্থ্য ও পরিবার মন্ত্রীর দায়িত্বে ছিলেন ২০০৯ থেকে ২০১৪ পর্যন্ত।

২০০৮ সালের নবম, ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি সাতক্ষীরা-৩ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## তথ্যসূত্র

## বহিঃসংযোগ

* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:সাতক্ষীরা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশী চিকিৎসক
বিষয়শ্রেণী:বাংলাদেশের স্বাস্থ্য ও পরিবার কল্যাণ মন্ত্রী
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:ঢাকা মেডিকেল কলেজের প্রাক্তন শিক্ষার্থী
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:নবম জাতীয় সংসদ সদস্য
বাংলা (মদ)

**বাংলা**  হল একটি পাতিত অ্যালকোহলযুক্ত পানীয়। এটি ভারতীয় রাজ্য পশ্চিমবঙ্গে উদ্ভূত হয়েছে। বাংলা প্রধানত জল ও ইথানল সহযোগে তৈরি। ঐতিহ্যগতভাবে, এটি প্রবর্তিত হওয়ার পর থেকে মোলাস ও চাল থেকে পাতন করে তৈরি করা হয়। তবে বর্তমানে গাঁজানো খাদ্যশস্য থেকে বাংলা উৎপাদন করা হয়। বোতল-বন্দি করার আগে ৩-৭ দিনের জন্য ইস্পাতের ট্যাঙ্কে রাখা হয়, মদকে পরিপক্ক করে তুলতে।

এই পানীয় বিক্রি করার জন্য সরকারি অনুমোদিত দোকান (লাইসেন্সধারী কাউন্টার) আছে। উল্লেখযোগ্য বাংলা মদের নাম হল ডায়নামিক,সাকে, রয়্যাল চয়েস, উড়ান, ক্যাপ্টেন, পিনকন বাংলা নম্বর ওয়ান, টারজান, দাদা, ওয়ান্ডার ইত্যাদি।

## উপকরণ
জোয়ার, বাজরা, গম এর মতো শস্যদানা থেকে **বাংলা মদ** তৈরি করা হয়।তবে অনেক সময় ভাত দিয়েও তৈরি করা হয়।

## বিপণন
২০১৫ সালের সরকারি তথ্য অনুযায়ী, পশ্চিমবঙ্গ রাজ্যে ৪৮% বাজার এখনও আইএমএফএল-এর দখলে। ৩৯% দেশি মদের কব্জায়। ১১% বিয়ার ও বাকি ২% ওয়াইন ও অন্যান্য সুরার দখলে। কিন্তু বাজারে দেশি মদের দখল যে ভাবে বাড়ছে, তাতে এই হিসেব অন্যরকম হওয়ার দিকে হাঁটছে বলে অনেকের ধারণা।

২০১৫ সালে হুইস্কি, ভদকা, জিন, রাম-এর মতো ভারতে তৈরি বিদেশি মদের (ইন্ডিয়া মেড ফরেন লিকার বা আইএমএফএল) বিক্রি যেখানে ১৭ শতাংশ কমেছে, সেখানে দেশি বা বাংলা মদের বিক্রি বেড়েছে ২০ শতাংশ। দেখা যাচ্ছে, পশ্চিমবঙ্গ রাজ্যের আবগারি রাজস্বের সিংহভাগই আসছে তুলনায় সস্তার বাংলা মদ থেকে। ২০১৪-’১৫ অর্থবর্ষে সেই অঙ্ক ছুঁয়েছে ৩,৬০০ কোটি টাকা। 

## তথ্যসূত্র

## বহিঃসংযোগ

বিষয়শ্রেণী:ভারতীয় অ্যালকোহলযুক্ত পানীয়
বিষয়শ্রেণী:ভারতীয় পানীয়
বিষয়শ্রেণী:ঐতিহ্যবাহী ভারতীয় অ্যালকোহলযুক্ত পানীয়
ইয়েরেভানের ক্রীড়া স্থানগুলির তালিকা

ইয়েরেভান, আর্মেনিয়ার রাজধানী এবং বৃহত্তম শহর, প্রজাতন্ত্রের অধিকাংশ ক্রীড়া স্থানগুলি এখানে অবস্থিত।

## ফুটবল সমিতি

### স্টেডিয়ামের তালিকা

ইয়েরেভানে অনেক স্টেডিয়াম রয়েছে, যা নিয়মিত আর্মেনিয়ার প্রিমিয়ার লিগ এবং আর্মেনিয়ার প্রথম লীগ ম্যাচগুলির আয়োজন করে থাকে:

### প্রশিক্ষণ কেন্দ্র

বর্তমানে, ইয়েরেভানে ৪ টি ফুটবল প্রশিক্ষণ কেন্দ্র/অ্যাকাডেমি রয়েছে:

* পিউনিক ট্রেনিং সেন্টার, ইয়েরেভানঃ কেন্ট্রন জেলায় অবস্থিত এফসি পিওনিক এর মালিকানাধীন পিউনিক ট্রেনিং সেন্টার: তিনটি প্রাকৃতিক-ঘাস নিয়মিত আকারের পিচ এবং পাইনিয়াক স্টেডিয়াম।
* ব্যানেন্টস ট্রেনিং সেন্টার, ইয়েরেভানঃ মালতীয়া-সেবাস্তিয়া জেলায় অবস্থিত এফসি ব্যানেন্ট্স এর মালিকানাধীন ব্যানেন্টস ট্রেনিং সেন্টার: দুই টি প্রাকৃতিক-ঘাস এবং একটি কৃত্রিম তৃণক্ষেত্রের নিয়মিত আকারের পিচের পাশাপাশি ব্যানটস স্টেডিয়াম।
* ইয়েরেভান ফুটবল একাডেমী বা টেকনিক্যাল সেন্টার-একাডেমী, ইয়েরেভানঃ ফুটবল ফেডারেশনের আর্মেনিয়ার, ইয়েরেভান ফুটবল একাডেমী বা টেকনিক্যাল সেন্টার-একাডেমী, ইয়েরেভানের আভন জেলায় অবস্থিত: 8 টি প্রাকৃতিক-ঘাস এবং ২ টি কৃত্রিম মাঠের নিয়মিত আকারের পিচ পাশাপাশি ইয়েরেভেন ফুটবল একাডেমী স্টেডিয়াম যা প্রধান স্টেডিয়াম।.
* জুনিয়র স্পোর্ট ফুটবল স্কুল, ইয়েরেভানঃ ইয়েরেভানের শেনগাভিত জেলা অবস্থিত জুনিয়র স্পোর্ট ফুটবল স্কুল: এখানে একটি প্রাকৃতিক-ঘাসের নিয়মিত আকারের পিচ রয়েছে।

## অন্যান্য খেলাধুলা
### ইনডোর স্পোর্টস
* কারেন দিমিরচিয়ান কমপ্লেক্স 
* মিকা স্পোর্টস এরিনা 
* দিনামো স্পোর্টস এরিনা

### টেনিস
* ইনকোর্ট টেনিস ক্লাব
* আরারাত টেনিস ক্লাব

### অন্যান্য
* টিগরান পেট্রোসিয়ান দাবা হাউস 
* হওচিক হেইরাপেটিয়ান ইকুস্ট্রেনিয়ান সেন্টার 
* মির্যাজ একুএস্তরিয়ান কেন্দ্র
* ইয়েরেভেন ভেলড্রাম 
* ইরিনা রডনিনা চিত্র স্কেটিং সেন্টার 
* আরাতাত ভ্যালি গল্ফ ক্লাব 
* এরিনা বোলিং এবং বিলিয়ার্ডস ক্লাব
* অলিম্পাভান অলিম্পিক প্রশিক্ষণ কমপ্লেক্স
* ইয়েরেভান স্টেট স্পোর্টস কলেজ অলিম্পিক রিজার্ভ
* আর্মেনিয়া স্পোর্টস ইউনিয়ন

## তথ্যসূত্র

বিষয়শ্রেণী:আমেনিয়ার রাজধানী
সবচেয়ে বেশি গ্র্যান্ড স্ল্যাম (একক) জয়ী দেশের তালিকা

**গ্র্যান্ড স্ল্যাম** হচ্ছে টেনিসের সবচেয়ে সম্মানজনক টুর্নামেন্ট। যুক্তরাষ্ট্রের খেলোয়াড়েরা সবচেয়ে বেশি ৩২৫ বার গ্র্যান্ড স্ল্যাম (একক) জিতেছে। অন্যদিকে, গ্র্যান্ড স্ল্যাম (একক) জয়ী সর্বাধিক খেলোয়াড়ও (৮৩) যুক্তরাষ্ট্রের। নিচে সবচেয়ে বেশি গ্র্যান্ড স্ল্যাম (একক) জয়ী দেশগুলোর তালিকা ক্রমানিসারে দেওয়া হলঃ
## তালিকা

## তথ্যসূত্র

বিষয়শ্রেণী:টেনিস টুর্নামেন্ট
এস. এম. জগলুল হায়দার

**এস. এম. জগলুল হায়দার** (জন্ম: ২৯ জুলাই, ১৯৬৩) একজন বাংলাদেশী রাজনীতিবিদ। তিনি বাংলাদেশ আওয়ামী লীগের সাতক্ষীরা-৪ আসনের সাবেক দুই বারের সংসদ সদস্য।

## জন্ম ও শিক্ষাজীবন
জগলুল হায়দারের পৈতৃক বাড়ি সাতক্ষীরা জেলার শ্যামনগর উপজেলার নকিপুর গ্রামে। তিনি স্নাতক ডিগ্রি অর্জন করেছেন।

## কর্মজীবন
পেশায় ব্যবসায়ী জগলুল হায়দার রাজনীতির সঙ্গে সক্রিয় ভাবে যুক্ত আছেন। তিনি শ্যামনগর সদর ইউনিয়নের সাবেক ২ বারের চেয়ারম্যান। তিনি সাতক্ষীরা ৪ আসনের সাবেক ২ বারের সংসদ সদস্য ও শ্যামনগর উপজেলা আওয়ামী লীগের সভাপতি।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:সাতক্ষীরা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ইউনিয়ন পরিষদের চেয়ারম্যান
বিষয়শ্রেণী:খুলনা বিভাগের রাজনীতিবিদ
বিষয়শ্রেণী:সাতক্ষীরা জেলার ব্যক্তি
ধীরেন্দ্র দেবনাথ শম্ভু

**ধীরেন্দ্র চন্দ্র দেবনাথ শম্ভু** (জন্ম: ১৪ ডিসেম্বর, ১৯৪৮) তবে **এ্যাডভোকেট** **ধীরেন্দ্র দেবনাথ শম্ভু** নামেই বেশি পরিচিত, বাংলাদেশের বরগুনা-১ আসনের সাবেক সংসদ সদস্য। তিনি বাংলাদেশ আওয়ামী লীগ থেকে ৫ বার সংসদ সদস্য হিসেবে নির্বাচিত হন।

## জন্ম ও শিক্ষাজীবন
ধীরেন্দ্র দেবনাথ শম্ভুর পৈতৃক বাড়ি বরগুনা জেলার বরগুনা সদর উপজেলার গভ: হাইস্কুল সড়ক এলাকায়। তিনি আইন বিষয়ে স্নাতকোত্তর ডিগ্রি অর্জন করেছেন।

## কর্মজীবন
পেশায় আইনজীবী ধীরেন্দ্র দেবনাথ রাজনীতির সঙ্গে সক্রিয় ভাবে যুক্ত আছেন। তিনি পঞ্চম বারের মতো সংসদ সদস্য নির্বাচিত হয়েছেন।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বরগুনা জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:বরগুনা জেলার আইনজীবী
বিষয়শ্রেণী:বাংলাদেশী হিন্দু
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:বরগুনার ব্যক্তি
দুর্গাপুর উপজেলা

**দুর্গাপুর উপজেলা** নামে বাংলাদেশে দুইটি উপজেলা রয়েছে। যথা:
* দুর্গাপুর উপজেলা, নেত্রকোণা
* দুর্গাপুর উপজেলা, রাজশাহী
স্বরসংগতি

***ত্রয়ী*** বা *কর্ড* হল পাশ্চাত্য সঙ্গীতের একটি অপরিহার্য অংশ, যা সাধারণত ৩ বা ততোধিক, তবে অন্তত ২ টি সরগম বা নোট এর সমন্বয়ে বাজানো হয়ে থাকে। ভারতীয় শাস্ত্রীয় সঙ্গীতে এর তেমন ব্যবহার পাওয়া না গেলেও সিতার, সারোদ সহ নানা তার-কেন্দ্রিক বাদ্যযন্ত্রে এর ব্যবহার লক্ষ্য করা যায়। রাগ বা মোড এর উপর ভিত্তি করে ১২ টি নোট বা সরগম-এর মধ্যে সমন্বয় ঘটিয়ে তা বাজানো হয়ে থাকে। ত্রয়ী বা কর্ডের মধ্যে অজস্র সমন্বয়  রয়েছে তবে এদের মধ্যে উল্লেখযোগ্য হল মেজর, মাইনর, সাস্পেন্ডেড ২/৪, সেভেন্থ, মেজর সেভেন্থ, মাইনর সেভেন্থ, মেজর নাইন্থ, মাইনর নাইন্থ, ডিমিনিশ্‌ড, হাফ ডিমিনিশ্‌ড, অগ্মেন্টেড ইত্যাদি।

বিষয়শ্রেণী:তাল (সঙ্গীত)
ইয়াংজু বিশ্ববিদ্যালয়

**ইয়াংজু বিশ্ববিদ্যালয়** (**YZU**; ) হচ্ছে চীনের চিয়াংসু প্রদেশের ইয়াংজুতে অবস্থিত একটি বিশ্ববিদ্যালয়। ১৯৯২ সালে ছয়টি স্থানীয় কলেজকে অন্তর্ভুক্তিকরণের মাধ্যমে উক্ত বিশ্ববিদ্যালয়টি চালু করা হয়। এই প্রতিষ্ঠানে স্নাতক ও স্নাতকোত্তরে কার্যক্রম পাঠদান করা হয়।

## ইতিহাস
চিয়াংসুর প্রাদেশিক সরকার ১৯৮৮ সালে চিয়াংসু এগ্রিকালচার কলেজ (), ইয়াংজু টিচার্স কলেজ (), ইয়াংজু ইনস্টিটিউট অব টেকনোলোজি (), ইয়াংজু মেডিক্যাল কলেজ (), চিয়াংসু ওয়াটার কনজারভেন্সি কলেজ () এবং চিয়াংসু কমার্স কলেজ () কে একত্রীকরণের মাধ্যমে একটি নতুন বিশ্ববিদ্যালয় করার সিদ্ধান্ত নেয়। ১৯৯২ সালে এটি বাস্তবায়িত হয়।

## স্কুলসমূহ
থাম্ব|ইয়াংজু বিশ্ববিদ্যালয়
ইয়াংজু বিশ্ববিদ্যালয় ২৪টি স্কুলের মাধ্যমে ৯২টি স্নাতক প্রোগ্রাম প্রদান করে থাকে:

* স্কুল অব চায়নিজ ল্যাংগুয়েজ এন্ড লিটারেচার
* সোশ্যাল ডেভেলপমেন্ট
* ল
* এডুকেশন সাইন্স এন্ড টেকনোলোজি (দ্য টিচার্স কলেজ)
* ফরেইন ল্যাংগুয়েজ
* ম্যাথম্যাটিক্যাল সাইন্স
* ফিজিক্যাল সাইন্স এন্ড টেকনোলোজি
* কেমিস্ট্রি এন্ড কেমিক্যাল ইঞ্জিনিয়ারিং
* ফিজিক্যাল এডুকেশন
* মেকানিক্যাল ইঞ্জিনিয়ারিং
* ইনফরমেশন ইঞ্জিনিয়ারিং
* আর্কিটেকচারাল সাইন্স এন্ড ইঞ্জিনিয়ারিং
* ওয়াটার কনজারভেন্সি এন্ড হাইড্রোলিক ইঞ্জিনিয়ারিং
* এনভাইরেনমেনটাল ইঞ্জিনিয়ারিং
* এগ্রিকালচার
* এনিম্যাল সাইন্স এন্ড টেকনোলোজি
* ভ্যাটারেনারি সাইন্স
* বায়ো-সাইন্স এন্ড বায়ো-টেকনোলোজি
* একনমিক্স
* ম্যানেজমেন্ট
* মেডিসিন
* আর্টস
* টোরিজম এন্ড কুইজিন (ফুড সাইন্স)
* গুয়াংলিং কলেজ

## তথ্যসূত্র

## বহিঃসংযোগ
* Suqian College 2nd dept. sponsored by
* Yangzhou University 

বিষয়শ্রেণী:চিয়াংসুর বিশ্ববিদ্যালয় ও কলেজ
বিষয়শ্রেণী:চীনের মেডিক্যাল স্কুল
বিষয়শ্রেণী:চীনের ইংরেজি-মাধ্যমের মেডিক্যাল স্কুল
বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান
পান্থুমাই ঝর্ণা

পান্থমাই ঝর্ণা ভারতের মেঘালয় রাজ্যে অবস্থিত। ঝর্ণাটি বড়হিল ঝর্ণা নামেও পরিচিত।

## তথ্যসূত্র

বিষয়শ্রেণী:ভারতের জলপ্রপাত
শহীদ জিয়া শিশু পার্ক, ঢাকা

**শহীদ জিয়া শিশু পার্ক** বাংলাদেশের একমাত্র সরকারি খাতের শিশুদের বিনোদন পার্ক যেটি ঢাকার শাহবাগে অবস্থিত। অতীতে এটি **ঢাকা শিশু পার্ক** এবং বর্তমানে সংক্ষেপে **শিশু পার্ক** নামেও পরিচিত। ১৯৭৯ সালে ১৫ একর (৬.১ হেক্টর) জমিতে এটি প্রতিষ্ঠিত হয়। এটি বাংলাদেশের প্রথম শিশুদের বিনোদন পার্ক। এটি প্রতিষ্ঠার আগে এর জায়গাটি সোহরাওয়ার্দী উদ্যানের অংশ ছিল। বাংলাদেশে সরকারি মালিকানাধীন পর্যটন-প্রচার সংস্থা বাংলাদেশ পর্যটন কর্পোরেশন একটি লাভজনক উদ্যোগ হিসাবে শিশু পার্ক প্রতিষ্ঠিত করে। ১৯৮৩ সাল থেকে দক্ষিণ ঢাকার একমাত্র বিনোদন পার্ক হিসাবে তৎকালীন ঢাকা সিটি করপোরেশন এবং বর্তমানে ঢাকা দক্ষিণ সিটি কর্পোরেশন রক্ষণাবেক্ষণ করছে।

পার্কের ১২টি রাইডের মধ্যে রয়েছে একটি হুইল ট্রেন, একটি মেরি-গো-রাউন্ড এবং বেশ কয়েকটি চাকা-ভিত্তিক রাইড। বাংলাদেশ বিমান বাহিনী ১৯৯২ সালে পার্কে বিনোদনের জন্য একটি যুদ্ধবিমান দান করে। ঢাকার সব বিনোদন পার্কের মধ্যে সবচেয়ে এখানে টিকিটের দাম তুলনামূলক সস্তা, প্রবেশের জন্য ১০.০০ টাকা এবং প্রতিটি রাইডের জন্য ১০.০০ টাকা, প্রতিদিন প্রায় ৬,০০০ দর্শনার্থী পার্কটি দর্শন। ঈদ-উল-ফিতরের ছুটিতে দর্শনার্থীর সংখ্যা ৩ লক্ষ ছাড়িয়ে দেয়। পার্ক থেকে সিটি কর্পোরেশন বছরে প্রায় ২০ কোটি টাকা আয় করে। পার্কটি সোমবার থেকে বৃহস্পতিবার এবং শনিবার দুপুর ২:০০ থেকে সন্ধ্যা  ৭:০০ পর্যন্ত খোলা থাকে। শুক্রবার দুপুর  ২:৩০ থেকে সন্ধ্যা  ৭:০০ পর্যন্ত খোলা থাকে।

রক্ষণাবেক্ষণের অভাবে রাইডগুলির অবস্থার অবনতি হয়েছে। ২০০৭ নাগাদ সিটি কর্পোরেশন ৯০০ কোটি টাকা ব্যয়ে পার্কটিকে সংস্কার করার একটি পরিকল্পনা স্থানীয় সরকার ও পল্লী উন্নয়ন মন্ত্রণালয়ের অনুমোদনের জন্য অপেক্ষায় ছিল। পরিকল্পনার মধ্যে রয়েছে ১৯ একর (৭.৭ হেক্টর) এলাকা সম্প্রসারণ এবং পুরানো রাইডগুলি পুনরায় স্থাপন করার পাশাপাশি ১৬টি নতুন রাইড যুক্ত করা। বর্তমানে এটি আধুনিকায়ন ও সংস্কার কাজের জন্য বন্ধ রয়েছে।

২০২৪ সালের আগস্টে শেখ হাসিনার নেতৃত্বাধীন আওয়ামী লীগ সরকারের পতনের পর, ঢাকা শিশু পার্ক এর নাম পরিবর্তন করে পূর্বের নাম শহীদ জিয়া শিশু পার্ক রাখা হয়।

## তথ্যসূত্র

## বহিঃসংযোগ
* 

বিষয়শ্রেণী:সোহরাওয়ার্দী উদ্যান
বিষয়শ্রেণী:জিয়াউর রহমানের স্মারক
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:বাংলাদেশের চিত্তবিনোদন উদ্যান
বিষয়শ্রেণী:১৯৭৯-এ বাংলাদেশে প্রতিষ্ঠিত
ইংরেজ বাজার বিধানসভা কেন্দ্র

**ইংরেজবাজার (বিধানসভা কেন্দ্র)** ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৫১ নং ইংরেজবাজার বিধানসভা কেন্দ্রটি ইংরেজ বাজার পৌরসভা এবং অমৃতি, বিনোদপুর গ্রাম পঞ্চায়েত যদুপুর-১, যদুপুর-২, কাজিগ্রাম, কোতোয়ালি এবং মহদীপুর গ্রাম পঞ্চায়েত গুলি ইংরেজ বাজার সমষ্টি উন্নয়ন ব্লক এর অন্তর্গত।

ইংরেজবাজার বিধানসভা কেন্দ্রটি ৮ নং মালদা দক্ষিণ লোকসভা কেন্দ্রের অন্তর্গত। এটি পূর্বে মালদা লোকসভা কেন্দ্রের অন্তর্গত ছিল।

## বিধানসভার বিধায়ক

## নির্বাচনী ফলাফল
### ২০১৩ উপ-নির্বাচন
২০১৩ সালের উপ-নির্বাচন, কংগ্রেস বিধায়ক কৃষ্ণেন্দু নারায়ণ চৌধুরীকে তৃণমূল কংগ্রেসের সুইচ-ওভারের প্রয়োজন ছিল।

### ২০১১
২০১১ সালের নির্বাচনে, কংগ্রেসের কৃষ্ণেন্দু নারায়ণ চৌধুরী তার নিকটতম প্রতিদ্বন্দ্বী সিপিআই (এম) এর সমরানন্দ রায়কে পরাজিত করেন।

### ১৯৭৭-২০০৬
২০০৬ সালে রাজ্য বিধানসভা নির্বাচনে, কংগ্রেসের কৃষ্ণেন্দু নারায়ণ চৌধুরী ইংরেজবাজার কেন্দ্র থেকে জয়লাভ করেন, তার নিকটতম প্রতিদ্বন্দ্বী সিপিআই (এম) এর সমর রায়কে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) -এর সমর রায় কংগ্রেসের গৌতম চক্রবর্তীকে পরাজিত করেন। ১৯৯৬ সালে কংগ্রেসের গৌতম চক্রবর্তী সিপিআই (এম) -এর অশোক ভট্টাচার্যকে পরাজিত করেন। ১৯৯১ সালে সিপিআই (এম) -এর প্রভাত আচার্য কংগ্রেসের প্রদীপ করকে পরাজিত করেন। ১৯৮৭ সালে সিপিআই (এম) -এর শৈলেন সরকার কংগ্রেসের অশোক কুণ্ডু, ১৯৮২ সালে কংগ্রেসের স্বপন মিত্র এবং জনতা পার্টির হরি প্রসন্ন মিত্রকে ১৯৭৭ সালে পরাজিত করেন।

### ১৯৫৭-১৯৭২
১৯৭২, ১৯৭১ এবং ১৯৬৯ সালে সিপিআই এর বিমল কান্তি দাস জয়ী হন। ১৯৬৭, ১৯৬২ এবং ১৯৫৭ সালে কংগ্রেসের শান্তি গোপাল সেন জয়ী হন। এর আগে ইংলিশ বাজার কেন্দ্রটি বিদ্যমান ছিল না।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:মালদহ জেলার রাজনীতি
কোটা বিমানবন্দর

**কোটা বিমানবন্দর** ভারতের রাজস্থান রাজ্যের কোটা অবস্থিত একটি অন্তর্দেশীয় বিমানবন্দর।
## ইতিহাস

১৫২ একর জায়গায় ছড়িয়ে থাকা, কোটা বিমানবন্দর মূলত কোটা রাজ্যের রাজ পরিবার কর্তৃক নির্মিত হয়েছিল এবং ১৯৫১ সালে কেন্দ্র সরকার কর্তৃক অধিগ্রহণ করা হয়। মূলত ইন্ডিয়ান এয়ারলাইনস ডাকোটা বিমান এবং পরে বায়ুদুত ও জ্যকসন এয়ারলাইন্স কর্তৃক উড়ান চালানো হয়েছিল, বড় শিল্প কারখান বন্ধন এবং কোটা শহর রেল জংশনে পরিণত হলে বিমানসংস্থাগুলির চাহিদা কমে যাওয়ার কারণে বিমানসংস্থা তাদের উড়ান পরিষেবা বন্ধ করে দেয়। 
## এখনকার অবস্থা
১৯৯৭ সাল থেকে, এই বিমানবন্দর থেকে কোন নির্ধারিত উড়ান চলাচল করেনি, যদিও মুম্বাই ও দিল্লিতে এয়ার ইন্ডিয়া যাত্রা শুরু করার জন্য কথা হয়েছিল।  কোটা যাওয়ার জন্য শেষ বিমানটি ছিল বায়ুদুত। ২০০৫ সালে, এটি প্রতিবেদন ছিল যে বিমানবন্দর রক্ষণাবেক্ষণে ভারতীয় বিমানবন্দর কর্তৃপক্ষ, বার্ষিক ব্যয়  করে ৬.৩ মিলিয়ন টাকা, অথচ আয় হল ৬,০০,০০০  টাকা এবং বিমানবন্দরের ছয় একর  সম্পত্তি বস্তি দ্বারা দখল করা হয়েছে। 

## তথ্যসূত্র
 
## বহিঃসংযোগ

বিষয়শ্রেণী:ভারতের বিমানবন্দর
বিষয়শ্রেণী:রাজস্থানের বিমানবন্দর
ইনভেস্টমেন্ট কর্পোরেশন অব বাংলাদেশ

**ইনভেস্টমেন্ট কর্পোরেশন অব বাংলাদেশ** (বাংলায় **বাংলাদেশ বিনিয়োগ সংস্থা**, সংক্ষেপে **আইসিবি**) হল গণপ্রজাতন্ত্রী বাংলাদেশ সরকারের সরকারি মালিকানাধীন বিনিয়োগ কোম্পানি, যা রাষ্ট্রপতির অধ্যাদেশ ১৯৭৬ (১৯৭৬ সালের ৪০ নং অধ্যাদেশ)-এর অধীনে ১ অক্টোবর ১৯৭৬ সালে প্রতিষ্ঠিত। এটি একাধারে একটি বিনিয়োগ ও মার্চেন্ট ব্যাংক। আইসিবি বাংলাদেশের শেয়ার মার্কেটে সবচেয়ে বড় বিনিয়োগকারী। দেশের কোম্পানি সমূহের মূলধনের ঘাটতি পুরনো আইসিবি সহায়তা প্রদান করে। আইসিবির ২৭% শতাংশ শেয়ার সরকারের এবং বাকি ৭৩ শতাংশ শেয়ার বিভিন্ন ব্যাংক ও বীমা কোম্পানির। এটি ঢাকা ও চট্টগ্রাম স্টক মার্কেটে তালিকাভুক্ত।

## অধীনস্থ সংস্থা
প্রতিষ্ঠার চব্বিশ বছর পর *ইনভেস্টমেন্ট কর্পোরেশন অব বাংলাদেশ (সংশোধন) আইন, ২০০০ (২০০০ সালের ২৪ নং আইন)*-এর অধীনে কোম্পানিটি বেশ কয়েকটি সহায়ক কোম্পানি গঠন ও পরিচালনা করে।

কোম্পানিগুলো হলো:
* আইসিবি ক্যাপিটাল ম্যানেজমেন্ট লিমিটেড (আইসিএমএল)
* আইসিবি অ্যাসেট ম্যানেজমেন্ট কোম্পানি লিমিটেড (আইএএমসিএল)
* আইসিবি সিকিউরিটিজ ট্রেডিং কোম্পানি লিমিটেড (আইএসটিসিএল)

## ইনভেস্টমেন্ট কর্পোরেশন অব বাংলাদেশ আইন, ২০১৪
২০১৪ সালের জুলাই মাসে, অর্থমন্ত্রী আবুল মাল আবদুল মুহিত বাংলাদেশে বিনিয়োগের ক্ষেত্র সম্প্রসারণ ও উৎসাহ প্রদান, পুঁজিবাজারের উন্নয়ন এবং সঞ্চয় সংগ্রহের লক্ষ্যে 'ইনভেস্টমেন্ট কর্পোরেশন অব বাংলাদেশ আইন, ২০১৪' নামে একটি বিল সংসদে উত্থাপন করেন ও পরে সেটি সংসদে পাস হয়।

## কার্যাবলি

* প্লেসমেন্ট ও ইক্যুইটি পার্টিসিপেশনসহ সরাসরি শেয়ার ও ডিবেঞ্চার ক্রয় ও বিক্রয়;
* মিউচ্যুয়াল ফান্ড ও ইউনিট ফান্ডের প্লেসমেন্ট-এ অংশগ্রহণ;
* এককভাবে এবং সিন্ডিকেট গঠনের মাধ্যমে লিজ অর্থায়ন;
* বিনিয়োগ হিসাব ব্যবস্থাপনা;
* ইউনিট ফান্ড ব্যবস্থাপনা;
* পোর্টফোলিও ব্যবস্থাপনা এবং সিকিউরিটিজ ক্রয় বিক্রয়ে অংশগ্রহণ;
* আইসিবি ও এর সাবসিডিয়ারি কোম্পানি পরিচালিত মিউচ্যুয়াল ফান্ড সার্টিফিকেটের বিপরীতে অগ্রিম প্রদান;
* ব্যাংক গ্যারান্টি প্রদান;
* ট্রাস্টি ও কাস্টডিয়ান হিসেবে দায়িত্ব পালন;
* যৌথ উদ্যোগে প্রতিষ্ঠিত কোম্পানির অর্থায়নে অংশগ্রহণ;
* বিনিয়োগকারীদের বিনিয়োগ সম্পর্কিত পরামর্শ প্রদান;
* সরকারের পুঁজি প্রত্যাহার কার্যক্রমে অংশগ্রহণ;
* বাজার চাহিদা উপযোগী নতুন ব্যবসা উদ্ভাবন;
* পুঁজিবাজার সংক্রান্ত অন্যান্য আনুষঙ্গিক কার্যক্রম;
* ভেঞ্চার ক্যাপিটাল অর্থায়ন;
* মার্জার, এক্যুইজিশন এবং অ্যাসেট পুনর্গঠন কার্যক্রমে সহায়তা প্রদান;
* ইক্যুইটি এন্ড অন্ট্রাপ্র্যানারশিপ ফান্ড (ইইএফ), অন্ট্রাপ্র্যানারশিপ সাপোর্ট ফান্ড (ইএসএফ) এবং সময়ে সময়ে সরকার কর্তৃক ঘোষিত বিশেষ তহবিল ব্যবস্থাপনা;
* হোল্ডিং কোম্পানি হিসেবে সাবসিডিয়ারি কোম্পানিসমূহের কার্যক্রম তত্ত্বাবধান;
* রাষ্ট্রমালিকানাধীন প্রতিষ্ঠানের শেয়ার অফলোড প্রক্রিয়ায় অংশগ্রহণ।

## মাইলফলক

## তথ্যসূত্র

## বহিঃসংযোগ
* 
* 
* ইনভেস্টমেন্ট কর্পোরেশন অব বাংলাদেশ আইন, ২০১৪ 

বিষয়শ্রেণী:বাংলাদেশের আর্থিক সেবা কোম্পানি
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:বাংলাদেশে বিনিয়োগ
বিষয়শ্রেণী:বাংলাদেশের আর্থিক সেবাদানকারী কোম্পানি
বিষয়শ্রেণী:১৯৭৬-এ প্রতিষ্ঠিত ব্যাংক
বিষয়শ্রেণী:১৯৭৬-এ প্রতিষ্ঠিত বাংলাদেশী কোম্পানি
বিষয়শ্রেণী:ঢাকা স্টক এক্সচেঞ্জে তালিকাভুক্ত কোম্পানি
সোভেরেইগন মাস্ক

**সোভেরেইগন মাস্ক** কন্টেইনার জাহাজ, যা  মাস্ক লাইনের দ্রুতগামী জাহাজগুলির একটি। কন্টেইনার জাহাজ এপি মোলার মাস্ক ডেনমার্ক দ্বারা পরিচালিত এবং এটি ১৯৯৭ সালে ওডেন্স স্টীল শিপইয়ার্ডে নির্মিত হয়েছিল। একটি ক্র্যাঙ্কেকস বিস্ফোরণ ফলে এই জাহাজটি আলোচনায় আসে। ২০০০ সালের ২০ জানুয়ারী, হংকং থেকে লং বিচের যাত্রা শুরু করে এবং যাত্রা পথে একটি তেল শনাক্তকারী ধ্বনি ধ্বনিত (এলার্ম) হয়। জাহাজে কর্মরত ইঞ্জিনিয়ারাতদন্ত করার জন্য ইঞ্জিন রুমে প্রবেশ করে। অল্প কিছুসময় পরে, প্রধান ইঞ্জিন দ্বারা বহনকারী তাপ সৃষ্ট একটি ক্র্যাঙ্ক কেস বিস্ফোরণ ঘটায়, যা প্রকৌশলীদের গুরুতর আঘাত করে (যারা পুনরুদ্ধারের কয়েক মাসের প্রয়োজন)। মেরামত করার জন্য জাহাজটিকে জাপানের কোবে শহরে নিয়ে যাওয়া হয়ে ছিল। সোভেরেইগন মাস্ক জাহাজের প্রধান ইঞ্জিনের সমস্যা ঠিক করা হয় এবং এই ঘটনা সত্ত্বেও ২০০০ সালে নির্মিত জাহাজটি মাস্ক লাইনের সবচেয়ে পরিবেশবান্ধব এবং সবচেয়ে লাভজনক জাহাজ। 
## নকশা
সোভেরেইগন মাস্ক নির্মিত হয়েছে ১৯৯৭ সালে ওডেন্স স্টীল শিপইয়ার্ড এবং এটি সেই সময়ে বিশ্বের বিশ্বের বৃহত্তম ধারক জাহাজ ছিল। কন্টেইনার জাহাজটি সর্বমোট ৩৪৭.০ মিটার (১,১৩৮.৫ ফুট) লম্বা, ৪৪ মিটার (১৪৪ ফুট) চওড়া এবং ২১.০০ মিটার (৬৮.৯০ ফুট) গভীরতার সাথে মাস্ক লাইন জাহাজগুলির মধ্যে একটি। সম্পূর্ণরূপে লোড হওয়ার সময় জাহাজের খসড়া ১৪.৫ মিটার (৪৮ ফুট) পর্যন্ত পৌঁছাতে পারে। কন্টেইনার জাহাজের ডেথওয়েট ১,০৪,৬৯০ মেট্রিক টন, ৯১,৫৬০ মোট  গ্রস টনগেজ (স্থূল কোন জাহাজে কি পরিমাণ মাল বইবার ক্ষমতা আছে) এবং ৮,১৬০ টিইইউ এর ধারণ ক্ষমতা রয়েছে।  প্রধান ইঞ্জিন এমএএন বি অ্যান্ড ডব্লিউ ১২কে৯০ -এর ৫৬,০০০ কিলোওয়াট ক্ষমতার বিদ্যুৎ উৎপাদক, যা প্রোপ্লিশন সিস্টেমের মাধ্যমে প্রোপেলরকে স্থানান্তরিত করে এবং ২৪.৭ নট (৪৫.৭ কিলোমিটার / ঘণ্টা ২৮.৪ mph) এর জাহাজের সর্বোচ্চ গতি প্রদান করে। জাহাজের জ্বালানী খরচ কম থাকে   এবং কম CO2 নির্গমন করে, কারণ জাহাজটি নিরাপত্তার জন্য আইএমও'র সাম্প্রতিক প্রয়োজনীয়তা অনুযায়ী ডিজাইন করা হয়েছে।

## তথ্যসূত্র

## বহিঃসংযোগ

বিষয়শ্রেণী:জাহাজ
অদিতি রাঠোর

**অদিতি রাঠোর** একজন ভারতীয় টেলিভিশন অভিনেত্রী।তিনি হিন্দি ধারাবাহিকে অভিনয় করেন ।অভিনয়ে তার আত্মপ্রকাশ ২০১৪ সালে জি টিভির *কুমকুম ভাগ্য * তে একটি সহায়ক ভূমিকায় অভিনয়ের মধ্য দিয়ে ।এরপর তিনি  স্টার প্লাসের *নামকরণ* এ কেন্দ্রীয় ভূমিকায় অভিনয় করেন।

## প্রাথমিক জীবন
তিনি জন্মগ্রহণ করেন ১৯৯৩ সালের ৩০ অক্টোবর একটি মারোয়ারি হিন্দু পরিবারে, তার মায়ের আদি বাড়ি জয়পুরে। তিনি বড়ো হয়েছেন রাজস্থানের বিকানেরে এবং পড়াশোনা করেছেন দয়ানন্দ পাবলিক স্কুলে। তার ছোট বোন অপরাজিতা রাঠোর এবং ভাই আর‍িয়ামান  রাঠোর।

## কর্মজীবন
তিনি জি টিভির "কুম্কুম ভাগ্যে" আকাশ মেহেরার স্ত্রী রচনা মেহেরার চরিত্রের মাধমে অভিনয় শুরু করেন। এরপর তিনি সোনি টিভিতে প্রচারিত " এক দুজে কি ভাস্তে" এ প্রীতি পুস্কর মালহোত্রার চরিত্রে অভিনয় করেন। এরপর স্টার প্লাসের নামকরণে অবনি আয়েশা / অবনি নীল খান্নার ভূমিকায় অভিনয় করেন। আর্শেন নামাদারকে প্রতিস্থাপন করে ১৫ বছরের লিপের পরে তিনি শোটিতে প্রবেশ করেন।

## টেলিভিশন

## মিডিয়া

২০১২ সালের ইস্টার্ন আই এর সেক্সিস্ট এশিয়ান লিস্টে আদিত্য রাঠোর ২৩ তম স্থান এবং বিজ এশিয়া টিভি ব্যক্তিত্ব তালিকায় ১২ তম স্থান পান।

## পুরস্কার এবং মনোনয়ন

## তথ্যসূত্র


## বহিঃ সংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:রাজস্থানি ব্যক্তি
বিষয়শ্রেণী:১৯৯৩-এ জন্ম